OpenLLM-France/wikimedia huggingface dataset:
# Kerkrade

Kerkrade (limburguès Kirchroa) és un municipi de la província de Limburg, al sud-est dels Països Baixos. L'1 de gener del 2009 tenia 47.814 habitants repartits sobre una superfície de 22,17 km² (dels quals 0,24 km² corresponen a aigua). Limita al nord amb Landgraaf, a l'oest amb Heerlen, a l'est amb Herzogenrath i al sud amb Aquisgrà.

## Centres de població

* Eygelshoven
* Kerkrade.
* Kaalheide
* Bleyerheide
* Spekholzerheide
* Terwinselen
* Holz
* Rolduckerveld
* Hopel
* Chèvremont
* Haanrade
* Gracht

## Administració

El consistori municipal consta de 29 membres, format des del 2006 per:
* Burgenbelangen, 8 regidors
* PvdA, 7 regidors
* CDA, 5 regidors
* GroenLinks, 3 regidors
* BBK, 2 regidors
* SP, 1 regidor
* VVD, 1 regidor
* Lijst Coumans, 1 regidor
* Fractie Bok, 1 regidor

## Enllaços externs

* www.kerkrade.nl
# Nothrotheriops

Nothrotheriops és un gènere de peresós terrestre que visqué durant el Plistocè a Nord-amèrica, des del que avui en dia és Mèxic fins al sud dels Estats Units. Aquest gènere de xenartre de la mida d'un os estava emparentat amb el més gran i famós megateri, tot i que actualment s'ha situat en una família diferent, en la dels notrotèrids.

## Referències

* ↑ PaleoBiology Database: Nothrotheriops, basic info
* ↑ Muizon, C. de; McDonald, H. G.; Salas, R.; Urbina, M. «The Youngest Species of the Aquatic Sloth Thalassocnus and a Reassessment of the Relationships of the Nothrothere Sloths (Mammalia: Xenarthra)». Journal of Vertebrate Paleontology. Society of Vertebrate Paleontology, 24, 2, 01-06-2004, pàg. 387–397. DOI: 10.1671/2429a [Consulta: 29 gener 2009].
# Comité Revolucionari (Iemen)

El Comitè Revolucionari del Iemen, també anomenat Consell Revolucionari o Comitès Revolucionaris, és una institució formada pel grup xiïta Ansar Allah. A la seva "declaració constitucional", que va aprovar el 6 de febrer del 2015 després de prendre el control de la capital iemenita i també gran part de l'antic Iemen del nord, el grup declara que el comitè actuaria en tant que autoritat interina del Iemen. El comitè ha rebut la tasca de formar un nou parlament amb 551 diputats, que després s'encarregaria de triar el nou president i executiu, qui hauria de governar el país per un període de 2 anys. Els EUA han contestat aquesta acció, d'igual manera que el secretari de l'ONU i el Comitè per la Cooperació del Golf.

## Referències

* ↑ http://www.columbian.com/news/2015/feb/06/yemen-shiite-rebels-takeover-country/
* ↑ http://www.middleeasteye.net/news/houthi-militia-installs-presidential-council-run-yemen-1600545027
* ↑ http://www.nytimes.com/2015/02/07/world/middleeast/yemen-rebels-say-they-will-dissolve-parliament.html?_r=0
* ↑ http://www.reuters.com/article/2015/02/07/us-yemen-security-idUSKBN0LB07220150207 Arxivat 2015-10-01 a Wayback Machine.
* ↑ http://tempsreel.nouvelobs.com/monde/20150207.AFP8014/yemen-les-miliciens-chiites-defendent-leur-coup-de-force.html

## Vegeu també

* Crisi iemenita
# Gítana

Gítana (en grec, Γίτανα) fou una antiga ciutat grega a la regió de l'Epir.
El testimoniatge més antic de l'existència de Gítana és una inscripció de manumissió d'esclaus del s. IV ae en què s'esmenta el culte a Temis a Gítana.
Polibi i Titus Livi l'esmenten. Aquest darrer la situa a deu milles romanes de la mar i diu que al 172 ae s'hi aplegà una assemblea d'epirotes.
S'identifica amb unes restes arqueològiques situades a prop de l'actual Kestrine, al vessant de la muntanya Brisella.

## Referències

* 1 2 Mogens Herman Hansen & Thomas Heine Nielsen. «Epiro». A: An inventory of archaic and classical poleis (en anglès). Nova York: Oxford University Press, 2004, p. 345. ISBN 0-19-814099-1.
* ↑ SEG 37:515,d
* ↑ Titus Livi, XLII, 38.
# Ola (Arkansas)

Ola és una població dels Estats Units a l'estat d'Arkansas. Segons el cens del 2000 tenia 1.204 habitants.

## Demografia

Segons el cens del 2000, Ola tenia 1.204 habitants, 464 habitatges, i 283 famílies. La densitat de població era de 249,9 habitants/km².
Dels 464 habitatges en un 33,6% hi vivien nens de menys de 18 anys, en un 41,6% hi vivien parelles casades, en un 14,2% dones solteres, i en un 39% no eren unitats familiars. En el 34,5% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,3% tenia menys de 18 anys, un 8,3% entre 18 i 24, un 26,5% entre 25 i 44, un 18,9% de 45 a 60 i un 18% 65 anys o més.
L'edat mediana era de 36 anys. Per cada 100 dones de 18 o més anys hi havia 84 homes.
La renda mediana per habitatge era de 19.375 $ i la renda mediana per família de 24.125 $. Els homes tenien una renda mediana de 21.250 $ mentre que les dones 16.100 $. La renda per capita de la població era de 10.117 $. Entorn del 20,1% de les famílies i el 27,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Ola». American Fact Finder. Oficina del Cens dels Estats Units, 12-01-2010.
Viccionari
# Coelorinchus doryssus

Coelorinchus doryssus és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 32,7 cm de llargària total.

## Hàbitat

És un peix d'aigües profundes que viu entre 523-867 m de fondària.

## Distribució geogràfica

Es troba a les Hawaii.

## Referències

* ↑ uBio (anglès)
* ↑ Giorna M. E. 1809. Mémoire sur des poissons d'espèces nouvelles et de genres nouveaux. Plus: Suite et conclusion du mémoire (pp. 177-180). Mem. Acad. Imp. Sci. Lit. Beaux-arts., Turin v. 9 (pt 1). 1-19, 177-180.
* ↑ BioLib (anglès)
* ↑ «Coelorinchus doryssus». Catalogue of Life. (anglès) (anglès)
* 1 2 3 FishBase (anglès)
* ↑ Sazonov, Y.A. 1994. Additions to the list of macrourids (Gadiformes, Bathygadidae, and Macrouridae) from the Northwest Pacific Ridge. J. Ichthyol. 34(5):98-115.
* ↑ Mundy, B.C. 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Colima (ciutat)

Colima és la ciutat mexicana més gran i capital de l'estat de Colima. Té una població estimada de 130.000 habitants i forma una conurbació amb la ciutat de Villa de Álvarez. El nom de Colima prové del nàhuatl Colliman que té dos probables significats: "lloc conquerit per nostres avis" o "lloc dominat pel déu del foc", en referència al volcà de Colima. La ciutat de Colima es va fundar el 20 de gener, 1527 amb el nom de Villa de San Sebastián, i va ser la tercera vil·la a constituir-se oficialment de la Nova Espanya. Encara que és una ciutat petita, en comparació amb altres ciutats capitals d'estats mexicans, l'activitat principal és el turisme. També és la seu principal de la Universitat de Colima.

## Enllaços externs

* Colima - Lloc web oficial
# Coloma Abrines Vidal

Coloma Abrines Vidal (Campos, Mallorca, 28 de desembre de 1887 - 1987) fou una cuinera i divulgadora gastronòmica mallorquina. També fou coneguda com a Madò Coloma Solera.
Coloma Abrines Vidal nasqué en el si d'una família pagesa. Cuinera de professió i molt ben reconeguda, treballà a les cuines de moltes cases senyorials mallorquines, entre elles Raixa. És autora d'un dels llibres més venuts de cuina mallorquina tradicional.
Passà a la història per l'èxit del seu receptari de cuina que publicà sense saber llegir ni escriure. Madò Coloma dictà les seves receptes a Madò Sabatera i del coneixement i l'experiència de la primera i la transcripció i traducció al castellà de la segona sortí Cocina selecta mallorquina, un receptari de cuina tradicional mallorquina que la Impremta Roig de Campos publicà el 1961. Els milers d'exemplars de la primera edició s'exhauriren en pocs mesos i això ha dut a reeditar el receptari en nombroses ocasions i ha superat els cent mil exemplars venuts. Propera i accessible, feu escriure la seva adreça particular al pròleg del receptari on indicà que si algú tenia dificultats a l'hora de realitzar les tasques bàsiques de la cuina (desossar una gallina...), l'anessin a veure personalment i ella n'explicaria el procés.

## Reconeixements

No és d'estranyar que el reconeixement popular de la cuinera li hagi merescut mostres d'afecte i de gratitud. Entre aquestes trobem la que li feu l'Ajuntament del seu poble natal, que posà el seu nom a l'escola de cuina de la localitat (Escola de Cuina Municipal Madò Coloma), dins del casal de Can Pere Ignasi, l'homenatge que li feu la Conselleria d'Educació i Cultura del Govern de les Illes Balears que li concedí, a títol pòstum, l'Àngel de sa Llotja o la que li feu l'Associació Societat de Costums de Campos, el 2006, quan construí la geganta de «Madò Coloma» amb el seu receptari a la mà.

## Referències

* ↑ Obrador, T. «´Madò Coloma´ y ´Guillem Trinxeter´, ´campaners´ con carácter de gigantes» (en castellà). Diario de Mallorca, 19-09-2006. [Consulta: 2 novembre 2022].
* 1 2 3 4 «Coloma Abrines Vidal». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
* ↑ Gran Enciclopèdia de Mallorca (1991). Volum 1. Mallorca: Promomallorca Edicions.
* ↑ «Inaugurada la reforma de can Pere Ignasi després de tres legislatures». dBalears, 27-01-2003. [Consulta: 2 novembre 2022].

## Enllaços externs

* Font: http://peprossello.balearweb.net/get/foto_coloma_abrines_vidal_llibre.jpg Arxivat 2015-04-02 a Wayback Machine. [Consulta: 22/02/2010]
# Colibrí ermità de gorja taronja

El colibrí ermità de gorja taronja o colibrí ermità barbat (Threnetes niger) és una espècie d'ocell de la família dels troquílids (Trochilidae) que habita els boscos de les terres baixes de la Guaiana Francesa i l'extrem nord-est del Brasil.

## Referències

* ↑ «Colibrí ermità de gorja taronja». Cercaterm. TERMCAT, Centre de Terminologia. Rev. 11 octubre 2024(català)
# Colibrí ermità gorjaestriat

El colibrí ermità gorjaestriat (Phaethornis striigularis) és una espècie d'ocell de la família dels troquílids (Trochilidae) que habita el sotabosc i clars dels boscos i vegetació secundària de les terres baixes des del sud de Mèxic cap al sud, a través d'Amèrica Central fins al nord i oest de Veneçuela, oest de Colòmbia i oest de l'Equador.

## Referències

* ↑ «Colibrí ermità gorjaestriat». Cercaterm. TERMCAT, Centre de Terminologia. Rev. 11 octubre 2024(català)
# Colibrí ermità de ventre lleonat

El colibrí ermità de ventre lleonat (Phaethornis syrmatophorus) és una espècie d'ocell de la família dels troquílids (Trochilidae).

## Descripció

* Colibrí de grandària mitjana, amb uns 14 cm de llargària.
* Bec llarg (uns 4 cm) i corbat cap a baix, amb la major part de la mandíbula inferior vermella.
* De color verd coure per damunt. Carpó i coberteres supracaudals roig taronja. Cua ocre, amb les plomes centrals llargues
* Costats de la cara negre, gola gris i pit i ventre lleonat.

## Hàbitat

Viu a la selva humida de turons i muntanyes, en zones molt ombrívoles.

## Subespècies i distribució

S'han descrit dues subespècies:
* P. s. syrmatophorus Gould, 1852. De l'oest de Colòmbia i sud-oest de l'Equador.
* P. s. columbianus Boucard, 1891. De l'est de Colombia, est de l'Equador i nord del Perú.

## Referències

* ↑ «Colibrí ermità de ventre lleonat». Cercaterm. TERMCAT, Centre de Terminologia. Rev. 11 octubre 2024(català)
# Choummaly Sayasone

Choummaly Sayasone en laosià:(ຈູມມະລີ ໄຊຍະສອນ) (Attapeu, 6 de març de 1936) va ser president de Laos i Secretari-General (líder) del Partit Popular Revolucionari de Laos (PPRL). Va ser triat Secretari-General el 21 de març de 2006 pel 8è Congrés del partit, succeint Khamtai Siphandon, a qui també va succeir en la presidència del país, en 8 de juny de 2006. En 2016 va ser succeït per Bounnhang Vorachith.
Sayasone va ingressar en el Politburo en 2001 i va ser vicepresident entre 2001 i 2006. També va ser Ministre de la Defensa de Laos.

## Referències

* ↑ «President: Choummaly Sayasone». BBC, 12-09-2013 [Consulta: 17 agost 2017].
* ↑ «Biografía oficial del compañero Choummaly Sayasone, presidente de la República Democrática Popular Lao y Secretario General del Partido Popular Revolucionario Lao». Granma, 30-09-2015. ISSN: 0864-0424 [Consulta: 17 agost 2017].
* ↑ USA International Business Publications. Laos Diplomatic Handbook. Int'l Business Publications, 7 de febrer de 2007, p. 38–39. ISBN 978-1-4330-2885-4.
# Christie (Oklahoma)

* No s'ha de confondre amb Christie's.
Christie és una concentració de població designada pel cens dels Estats Units a l'estat d'Oklahoma. Segons el cens del 2000 tenia 166 habitants.

## Demografia

Segons el cens del 2000, Christie tenia 166 habitants, 65 habitatges, i 52 famílies. La densitat de població era de 8,3 habitants per km².
Dels 65 habitatges en un 32,3% hi vivien nens de menys de 18 anys, en un 58,5% hi vivien parelles casades, en un 15,4% dones solteres, i en un 20% no eren unitats familiars. En el 15,4% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,83.
Per edats la població es repartia de la següent manera: un 24,1% tenia menys de 18 anys, un 7,8% entre 18 i 24, un 29,5% entre 25 i 44, un 21,7% de 45 a 60 i un 16,9% 65 anys o més.
L'edat mediana era de 38 anys. Per cada 100 dones de 18 o més anys hi havia 93,8 homes.
La renda mediana per habitatge era de 19.063 $ i la renda mediana per família de 27.656 $. Els homes tenien una renda mediana de 25.893 $ mentre que les dones 17.143 $. La renda per capita de la població era de 9.268 $. Entorn del 17,8% de les famílies i el 17% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Christie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Christie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Comtat de Niobrara

El Comtat Niobrara és un comtat dels Estats Units a Wyoming. La població era de 2.407 habitants al cens del 2000, fent-lo el comtat menys populós de l'estat. La seu del comtat és Lusk.
| | Comtat de Weston | Comtat de Custer (Dakota del Sud) |
| | | Comtat de Fall River (Dakota del Sud) |
| Comtat de Platte | Comtat de Goshen | Comtat de Sioux (Nebraska) |

## Entitats de població

* Pobles (Towns)
** Lusk
** Manville
** Van Tassell
* Llocs designats pel cens (Census-designated place):
** Lance Creek

## Enllaços externs

* http://nationalregisterofhistoricplaces.com/Wy/Niobrara/state.html
# Computer and Video Games

Computer and Video Games (CVG o C + VG) és una revista i un lloc web de videojocs del Regne Unit. El primer número de la revista va ser publicat el novembre de 1981 i l'últim l'octubre de 2004, quan la revista va ser suspesa i es va mantenir només com a lloc web. Aquest any la revista va ser adquirida per Future Publishing, que la reanomenà CVG Presents i va passar a ser una publicació bimensual. El primer número de la nova revista va ser publicat el 16 d'abril de 2008 i va incloure un extens reportatge de la història de Grand Theft Auto, amb motiu del llançament de l'èxit de Rockstar Games Grand Theft Auto IV.

## Referències

* ↑ The new CVG site - .net magazine
* ↑ http://www.futureplc.com/2008/04/07/computer-video-games-returns-to-the-newsstand/ Arxivat 2013-11-03 a Wayback Machine.
* ↑ News: CVG Magazine returns! - ComputerAndVideoGames.com

## Enllaços externs

* ComputerAndVideoGames.com
# Comunitat climàcica

S'anomena comunitat climàcica o clímax l'estadi final que experimenta una comunitat vegetal al llarg de la seva successió. Se la considera com l'asímptota cap a la que tendeix un ecosistema determinat al llarg del seu desenvolupament. Es pren com a referència el clima per situar la clímax en el cas de la vegetació zonal, i com a referència el subsol pel que fa a la vegetació permanent.
És un ecosistema madur, és a dir molt organitzat i complex, on convergeixen sovint diferents sèries de comunitats. Així per exemple, un alzinar, la clímax per a les contrades mesomediterrànies, s'hi pot arribar a partir de l'evolució de comunitats vegetals que es troben en condicions inicials molt diferents.
Frederic Clements, especialista americà en ecologia vegetal de la primera meitat del segle xx, va treballar principalment en el camp de la successió vegetal, i es considera que va ser el creador del concepte de "comunitat climàcica". Ell la va definir com la comunitat que millor s'adapta a les condicions ecològiques d'una determinada zona, i que per tant seria l'etapa final ideal de la successió vegetal. Partint d'aquest concepte va estudiar les causes que poden produir desviacions d'aquesta estructura ideal.

## Referències

* ↑ Eliot, Christopher. 2007. Method and Metaphysics in Clements's and Gleason's Ecological Explanations. Studies in History and Philosophy of Biological and Biomedical Sciences 38(1): 85–109.
# Comunitat d'aglomeració Grand Paris Sud Seine-Essonne-Sénart

La comunitat d'aglomeració Grand Paris Sud Seine-Essonne-Sénart (en francès: communauté d'agglomération Grand Paris Sud Seine-Essonne-Sénart) és una estructura intercomunal dels departaments de Sena i Marne i l'Essonne, a la regió de l'Illa de França.
Creada al 2016, està formada per 24 municipis, dels quals setze són de l'Essonne i la resta del Sena i Marne. La seu es troba a Courcouronnes.

## Municipis
### Essonne

* Bondoufle
* Corbeil-Essonnes
* Le Coudray-Montceaux
* Courcouronnes
* Étiolles
* Évry
* Grigny
* Lisses
* Morsang-sur-Seine
* Ris-Orangis
* Saint-Germain-lès-Corbeil
* Saint-Pierre-du-Perray
* Saintry-sur-Seine
* Soisy-sur-Seine
* Tigery
* Villabé

### Sena i Marne

* Cesson
* Combs-la-Ville
* Lieusaint
* Moissy-Cramayel
* Nandy
* Réau
* Savigny-le-Temple
* Vert-Saint-Denis

## Referències

* ↑ CA Grand Paris Sud Seine Essonne Sénart

## Enllaços externs

* Pàgina oficial
# Constantí Manasses

Constantí Manasses (en llatí Constantinus Manasses, en grec Κωνσταντῖνος ὁ Μανάσση) fou un historiador romà d'Orient del segle xii, que va viure sota l'emperador Manuel I Comnè (r. 1143-1180).
Va escriure l'obra Σύνοψις ἱστορική que relatava la història des de la creació del món fins al 1081 quan va pujar al poder Aleix I Comnè, en versos que foren anomenats versos politici, però que més aviat són de prosa rítmica. Conté 6.733 versos i 12 versos addicionals.

## Referències

* ↑ Manasses, Constantinus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 914
# Conducció eficient

S'anomena Conducció eficient al conjunt de tècniques utilitzades en la conducció automobilística per tal d'aconseguir reduir el consum d'energia i el desgast del vehicle sense reduir-ne les prestacions.
La conducció eficient fa augmentar el confort i la seguretat dels passatgers i redueix l'impacte mediambiental del desplaçament.
Per tal d'aconseguir una conducció eficient caldrà evitar accelerades i frenades brusques, mantenir una velocitat mitjana constant, fer el canvi de marxes convenient que mantingui funcionant el motor de forma regular, etc. En primer lloc, la conducció eficient és un estil de conducció impregnat de tranquil·litat i que evita l'estat d'estrès produït pel trànsit al qual estan sotmesos els conductors, sobretot a la ciutat. La conducció eficient afecta la seguretat, doncs, mantenint una distància de seguretat superior a l'habitual, s'aconsegueix un temps de reacció més gran en cas d'incidències en el trànsit, mantenint una velocitat mitjana constant es redueix la velocitat punta que es pot arribar a assolir en un recorregut determinat i, de la mateixa manera, conduint amb anticipació i previsió, es manté sempre un camp visual adequat.
Des d'un altre punt de vista, la conducció eficient consisteix a introduir certs canvis en els hàbits de conducció per tal d'adaptar-los a les innovacions introduïdes en els motors actuals. La forma tradicional de conduir no té en compte aquestes innovacions i les possibilitats dels nous vehicles, és per aquest motiu que cal adaptar la forma de conduir. La conducció eficient permet reduir el consum de carburant, la contaminació ambiental i la despesa de manteniment del vehicle; augmentar la seguretat a la carretera i millorar la confortabilitat de l'ocupant; estalviar una mitjana del 20% de carburant i incrementar, al mateix temps, la velocitat mitjana.

## Referències

* 1 2 «Conducció eficient». TERMCAT, Centre de Terminologia. [Consulta: 23 octubre 2017].
* ↑ «Conducció eficient per a conductors de turismes». ICAEN-IDAE. [Consulta: 23 octubre 2017].
* ↑ «Què es la conducció eficient?». Universitat Autònoma de Barcelona. Arxivat de l'original el 1 de desembre 2017. [Consulta: 23 octubre 2017].
* ↑ «Conducción eficiente». DGT. [Consulta: 23 octubre 2017].

## Vegeu també

* Dynastart
* Embragatge
* Sistema de parada i arrencada
* Cotxe híbrid
* Fre automàtic